Ritratt: Online Marketing / Unsplash .td_uid_2_61ecfa6ce72fc_rand.td-a-rec-img{text-align:left}.td_uid_2_61ecfa6ce72fc_rand.td-a-rec-img img{margin:0 auto 0 0} Is-Servizz tat-Trasfużjoni tad-Demm qed jagħmel appell urġenti għal 76 borża tad-demm tat-tip O Negative u 10 boroż tad-demm tat-tip A Negative. Dawk li jixtiequ jwieġbu għal din is-sejħa għandhom jirrikorru fiċ-Ċentru tal-Għoti tad-Demm kemm jista' jkun malajr. Is-Servizz javza li jekk il-konkorrenza ma tkunx daqs dik mixtieqa wħud mill-pazjenti bi bżonn ta' trasfużjoni tad-demm se jkollhom jistennew, jew saħanstira jkollhom it-trattament pospost għal data oħra. Il-koperazzjoni tal-pubbliku f'dan il-mument ta' ħtieġa kbira hu mistenni ħafna. Illum il-Ħadd 23 ta' Jannar, int tista' tagħti d-demm : fiċ-Ċentru tal-Għoti tad-Demm ta' G'Manġa mit-8:00am sas-6:00pm. fil-Mobile Blood Donation Unit li llum il-Ħadd 23 ta' Jannar se jkun fil-pjazza ta' quddiem il-Knisja Parrokkjali ta' Ħal Safi mit-8:30am sas-1:00pm . Noti importanti! dawk li se jersqu biex jagħtu d-demm iridu jippreżentaw il-karta tal-identità, jew il-liċenzja tas-sewqan inkella passaport Malti. dawk li għamlu s-swab test, sew jekk ta' rutina, sew jekk minħabba safar, huma mitluba biex jistennew sal-waqt li joħroġ riżultat COVID Negative. min jieħu l-ewwel doża, it-tieni doża jew il-booster tal-COVID irid iħalli 7 ijiem qabel jersaq biex jagħti d-demm. F'każ li fl-ewwel 48 siegħa wara t-tilqima wieħed ma jkollux deni jew sintomi ta' mard, dan jista' jitħalla jagħti skont id-diskrezzjoni tat-tobba tas-Servizz. Dan jgħodd ukoll għal min jieħu t-tilqima tal-influwenza staġjonali. dawk li ġew ittestjati pożittivi għall-COVID ikunu jistgħu jagħtu demm ġimgħatejn minn wara li tintemm il-kwarantina dawk li kienu fi kwarantina u ma kienux ittestjati pożittivi għall-COVID jistgħu jagħtu demm apenna jintemm il-perjodu ta' iżolament. Dan it-tagħrif twassal mis-Servizz Nazzjonali tat-Trasfużjoni tad-Demm Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61ecfa6ce7a78_rand.td-a-rec-img{text-align:left}.td_uid_3_61ecfa6ce7a78_rand.td-a-rec-img img{margin:0 auto 0 0}